Samuel Gottschick

Samuel Gottschick (1766 Malmö, Ruotsi – 15. helmikuuta 1838 Turku) oli suomalainen nahkuri ja valtiopäivämies.

Malmössä Ruotsissa marraskuussa 1766 syntynyt Gottschick oli naimisissa kaksi kertaa, Lovisa Sofia Gottschickin ja Ulrica Niklasdotter Gottschickin kanssa. Nahkuri Gottschick oli lahjoittaja, joka testamenttasi huomattavat summat Turun käsityöläisten köyhäinkassalle, Raision köyhäinhoidolle, Turun kuumetautisairaalalle sekä Turun kaupungin maistraatin leskien ja orpojen kassalle, jonka rahaston perustajana häntä voidaan pitää. Gottschick oli toinen porvarissäädyssä Turkua edustaneista valtiopäivämiehistä Porvoon valtiopäivillä 1809. Kristian Trapp oli ensin valittu kaupungin ainoaksi edustajaksi, mutta kaupungin maistraatin ja porvariston vanhinten välillä syntyi kiista valtiopäiväedustajan valtakirjan sanamuodosta. Lopulta sekä Kristian Trappin että Samuel Gottschikin, joka oli valittu myös kaupunginvaltuutetuksi,  valtakirjat allekirjoitettiin maistraatin esittämässä muodossa.

Lähteet

Suomalaiset käsityöläiset
Suomalaiset lahjoittajat
Turun kaupunginvaltuutetut
Suomen suuriruhtinaskunnan porvarissäädyn valtiopäivämiehet
Porvoon valtiopäivät
Vuonna 1766 syntyneet
Vuonna 1838 kuolleet